ΓΡΑΠΤΗ ΕΡΩΤΗΣΗ P-0860/99

υποβολή: Marie-Paule Kestelijn-Sierens (ELDR) προς την Επιτροπή

(26 Μαρτίου 1999)

Θέμα: Πολιτική που αφορά τους κωφούς

Θα μπορούσε να αναφέρει η Επιτροπή σε σχέση με το ψήφισμα B4-0985/98 της 18 Νοεμβρίου 1998 για τις μιμικές γλώσσες των κωφαλάλων, ποιά συνέχεια προτίθεται να δώσει στα αιτήματα που διατύπωσε το Ευρωπαϊκόύ Κοινοβούλιο; Μπορεί να αναφέρει η Επιτροπή συγκεκριμένα:

1. εάν προτίθεται να καταθέσει πρόταση για την εναρμόνιση των κανόνων που ισχύουν για τα διάφορα συστήματα τηλεοπτικής βιντεογραφίας και βιντεοτηλεφωνίας στην ΕΕ;

2. ποιές πρωτοβουλίες θα αναλάβει προκειμένου να μεριμνήσει όπως προβλεφθεί για ένα ελάχιστο ποσοστό προγραμμάτων ειδήσεων και πολιτικού ενδιαφέροντος των κρατικών τηλεοπτικών σταθμών, υποτιτλισμός ή παράλληλη μετάδοση στην μιμική γλώσσα των κωφαλάλων;

3. εάν θα μεριμνήσει ώστε στις δημόσιες συνεδριάσεις που διοργανώνουν τα θεσμικά όργανα της ΕΕ να είναι δυνατή η πρόσβαση σε κωφούς;

4. εάν μπορεί να λάβει μέτρα η ίδια ή τα κράτη μέλη προκειμένου να ενισχυθεί η εκπαίδευση καθηγητών και διερμηνέων της μιμικής γλώσσας;

Απάντηση του κ. Flynn εξ ονόματος της Επιτροπής

(4 Μαΐου 1999)

Η Ευρωπαϊκή Επιτροπή έχει επίγνωση της σημασίας της νοηματικής γλώσσας για άτομα με εξασθενημένη ακοή και υποστήριξε το ερευνητικό σχέδιο σχετικά με τη νοηματική γλώσσα το οποίο εκτελέστηκε από το πανεπιστήμιο του Bristol ως επακόλουθο του ψηφίσματος του Κοινοβουλίου. Η μελέτη αυτή έδειξε ότι η επίσημη αναγνώριση των νοηματικών γλωσσών ποικίλλει μεταξύ των κρατών μελών.

1. Υπάρχουν πράγματι προβλήματα ασυμβατότητας μεταξύ των διαφόρων συστημάτων τηλεφωνικού κειμένου τα οποία χρησιμοποιούνται στην Κοινότητα. Αυτά μπορούν να επιλυθούν με τον καλύτερο τρόπο μέσω της εφαρμογής κοινά συμφωνημένων κανόνων και η Ευρωπαϊκή Επιτροπή υποστηρίζει την εν λόγω εργασία.

2. Η πρωτεύουσα αρμοδιότητα για δράση στο εν λόγω πεδίο ανήκει στα κράτη μέλη. Η Ευρωπαϊκή Επιτροπή δεν προτίθεται στο παρόν στάδιο να υποβάλει ειδικές προτάσεις για το θέμα.

3. Υπάρχουν πολλές νοηματικές γλώσσες στην Κοινότητα και οι κωφοί έχουν εκπαιδευθεί σε μια μόνο από αυτές; έτσι, η παρουσία ενός διερμηνέα νοηματικής γλώσσας στις δημόσιες συνεδριάσεις της Κοινότητας δεν εγγυάται απαραίτητα την πρόσβαση ενός κωφού ατόμου στη συνεδρίαση.

Παρ' όλα αυτά προκειμένου να επιτραπεί η ευρύτερη δυνατή συμμετοχή των κωφών στις εργασίες της Κοινότητας, οι κωφοί μπορούν να συνοδεύονται από διερμηνείς της δικής τους νοηματικής γλώσσας. Η Κοινή Υπηρεσία Διερμηνείας Συνεδριάσεων (JICS/SCIC) μεταχειρίζεται τους διερμηνείς της νοηματικής γλώσσας στην ίδια βάση με τους άλλους διερμηνείς, επιβαρύνοντας για την αποζημίωσή τους τις γραμμές του προϋπολογισμού που διαχειρίζεται η JICS/SCIC για τους διερμηνείς free lance.

4. Η Ευρωπαϊκή Επιτροπή έχει υποστηρίξει σχέδια σχετικά με τη χρήση της νοηματικής γλώσσας όπως το πρόγραμμα Lingua Surda στο πλαίσιο της δράσης Lingua του κοινοτικού προγράμματος για την εκπαίδευση ΣΩΚΡΑΤΗΣ. Εκτός αυτού η Επιτροπή έχει υποστηρίξει τις δραστηριότητες ανταλλαγής και πληροφοριών στο πεδίο της εκπαίδευσης μιας ειδικής ομάδας για τους κωφούς και τους έχοντες εξασθενημένη ακοή κατά τη διάρκεια των τριών ετών της ύπαρξης του προγράμματος Helios II (1993-1996). Η σύνθεση των εργασιών αυτών περιλαμβάνει επίσης την προβληματική των νοηματικών γλωσσών σε μια θεματική έκδοση η οποία θα είναι διαθέσιμη κατά τη διάρκεια του παρόντος εξαμήνου από τον εξυπηρετητή Europa/DG XXII της Ευρωπαϊκής Επιτροπής.

Αλλα σχέδια σχετικά με την εκπαίδευση ατόμων με ειδικές ανάγκες όπως οι κωφοί, μπορεί να υποστηριχθούν μεταξύ των πολλών προγραμμάτων τα οποία χρηματοδοτούνται μέσω του Ευρωπαϊκού Κοινωνικού Ταμείου (ΕΚΤ). Η Ευρωπαϊκή Επιτροπή έχει προτείνει ως ένα από τα 5 πεδία πολιτικών για το ΕΚΤ κατά τον επόμενο προγραμματισμό τις " σες ευκαιρίες για όλους κατά την πρόσβαση στην αγορά εργασίας". Κατ' αυτήν την έννοια μπορεί να ληφθεί ειδική φροντίδα για τους κωφούς, καθώς και να επιμορφωθούν καθηγητές ή διερμηνείς νοηματικών γλωσσών.